Inteligența artificială, o armă în mâinile greșite? Avertisment sumbru despre AI dat de fostul director Google
Fostul director executiv al Google, Eric Schmidt, a lansat un avertisment dur cu privire la pericolele pe care le poate reprezenta inteligența artificială atunci când ajunge în mâinile unor teroriști sau ale statelor ostile. Într-un interviu acordat BBC, Schmidt a subliniat că riscurile reale nu sunt cele despre care discută majoritatea oamenilor, ci acelea care țin de utilizarea AI în scopuri malefice de către regimuri precum Coreea de Nord, Iran sau Rusia.